KRAJEVNA SKUPNOST ROŽNA DOLINA

Številka: 20/25

Datum: 03.9.2025

**ZAPISNIK**

20. seje Sveta KS

Prisotni: Borut Čubej, Mavricija Valantič, Nataša Volk, Marjan Grilč, Bore Mitovski, Miha Bitežnik

Opravičeno odsotni: Slavko Šuligoj, Erika Bensa, Klavdija Židanik

Pričetek seje ob 18. uri

**DNEVNI RED:**

**1.Pregled realizacije sklepov 19 seje.**

**2.Aktualni problemi:**

**Vodovod Rožna Dolina- Ajševica.**

**Bazna postaja Ajševica.**

**Optično omrežje, ul. Vipavska cesta, ul. Partizanska tehnika, ul. Andreja Kumarja.**

**Vzdrževanje nekategoriziranih cest v K.S.**

**3.Pregled prispele pošte.**

**4.Predlogi in pobude.**

**5.Razno**

**Točka 1.**

Po pregledu sklepov smo ugotovili, da so bili sklepi realizirani.

**Točka 2.**

Vodovod je problem že vrsto let z dotrajanimi salonitnimi cevmi. Projekt je bil leta 2021 do pokopališča, potem je projekt propadel. Cevi pogosto pokajo in krajani imajo umazano vodo. Tudi v Stari Gori so že pred časom obljubili vodovod in spet ga niso izvedli.

**Sklep št. 1:**

**Na MONG podamo pobudo za obnovo vodovodne napeljave od Rožne Doline do Ajševice.**

Bazna postaja na Ajševici je pobuda za postavitev že iz prejšnjega mandata sveta KS. Sedaj je bila lokacijsko usklajena s strani Telekoma. Na MONG-u so tudi dali soglasje za njeno postavitev, saj je edina lokacija, ki pokrije od Šmihela, Lok pa do Pikola v Rožni Dolini. Svet KS podpira izgradnjo predvsem zaradi slabe pokritosti signala od Bajte do Ajševice.

**Sklep št. 2:**

**Svet KS se strinja s postavitvijo bazne postaje oziroma antenskega stebra Telekoma na Ajševici.**

Optično omrežje naprej od Merkurja letos ne bo postavljeno. Telekom bo začel takoj s postavitvijo optičnega kabla, ko bo šla druga infrastruktura naprej od Merkurja.

**Sklep št. 3:**

**Na MONG-u vprašamo za projekte za izgradnjo vodovoda, kanalizacije, kolesarske poti in optike.**

Za vzdrževanje nekategoriziranih cest pridobimo tri ponudbe in posredujemo MONG-u za ureditev problema.

**Točka 3.**

Prejeli smo pošto gospoda Roka Bučinela za ureditev ulice Partizanske tehnike, ker je zanemarjena. G. Čubej je že posredoval službam na MONG.

Prejeli smo tudi pobudo g. Valterja Kovšca, da se usposobi zaklonišče. G. Čubej je posredoval pobudo Civilni zaščiti g. Biaggio. Odgovora nismo prejeli. Če ne bo urejeno, bomo ponovno urgirali.

Prejeli smo vlogo Urške Škaper, da potrebuje prostor za sina, ki vadi ples. Gospe Škaper bomo pisno odgovorili in posredovali ponudbo za najem prostora v Rožni Dolini.

**Sklep št. 4:**

**G.e Škaper pošljemo ponudbo za najem prostora.**

**Točka 4.**

G. Mitovski pove, da je MONG uredil plaz v Stari Gori, vendar niso postavili ograje. Je zelo nevarno za otroke in moramo urgirati na MONG, da postavijo ograjo.

**Sklep št. 5:**

**Na sestanku z MONG-om prosimo za postavitev ograje pri plazu v Stari Gori.**

Na parkirišču pri ekološkem otoku v Stari Gori je posušeno drevo, ki ogroža parkirišče in otroško igrišče. S civilno zaščito bomo šli pogledat, da odobri odstranitev.

**Sklep št. 6:**

**Pokličemo Civilno zaščito in se dogovorimo za ogled posušenega drevesa.**

Kolektor CPG , ki je pooblaščen za čiščenje cest, ne opravlja svojega dela. Po deževju so ceste polne peska in vej.

**Sklep št. 7:**

**Pokličemo na Kolektor in opozorimo na nepravilnosti pri vzdrževanju cest.**

Nekaj krajanov Ajševice nam je dalo pobudo, da se zapre del ceste, ki pelje mimo gostilne Šterk. Kljub znaku, da je dovoljeno samo za stanovalce in omejitvijo hitrosti 30 km/h, še vedno vozijo z nezmanjšano hitrostjo 90 km/h tudi drugi. G. Čubej in g. Grilč povesta, da nekateri krajani niso za zaprtje te ceste in zato svet KS počaka s pobudo, da se krajani odločijo ali bi zaprli ali ne.

**Točka 5.**

G. Bitežnika je klical nov rajonski policist, ki bi rad prišel na naslednjo sejo sveta KS zaradi sodelovanja.

**Sklep št. 8:**

**Povabimo policista na naslednjo sejo sveta KS.**

G. Grilč predlaga nakup še 4 kos okroglih miz, kot smo jih že kupili. Dve za Staro Goro in dve za Rožno Dolino, ker oba prostora oddajamo in bi bile zelo uporabne. Predlaga tudi nabavo materiala za elektro omarico, ki je namenjena prireditvam in jo bo sestavil G. Čubej.

**Sklep št. 9:**

**Nabavimo 4 okrogle zložljive mize.**

**Sklep št. 10:**

**Nabavimo material za sestavo elektro omarice za prireditve.**

G. Čubej predlaga, da pridobimo arhitekta za izdelavo načrta za večnamensko igrišče na Ajševici.

**Sklep št. 11:**

**Naročimo izdelavo načrta za večnamensko igrišče na Ajševici.**

G. Grilč Marjan pove, da društvo stari mladi organizira igre v soboto 6.9.25. V sklopu tega praznika, bodo ljubitelji Tomos mopedov prevozili celotno KS RD. Pogostitev bo na sedežu KS.

**Sklep št. 12:**

**Izdali smo naročilnice za Miran Rener s.p., Vigrad d.o.o., Radio Robin, Zeta Pegasi s.p., Komel d.o.o., DZS d.d., Figelj d.o.o., Prograf d.o.o..**

Seja zaključena ob 20.30 uri.

Zapisala Predsednik KS RD

Nataša Volk Borut Čubej